Željeznice Federacije Bosne i Hercegovine
Javno preduzeće Željeznice Federacije Bosne i Hercegovine (JPŽ FBiH) je javno preduzeće u 100%-vlasništvu Federacije BiH sa sjedištem u Sarajevu. Ovo preduzeće je osnovano 2001. godine odlukom vlade Federacije BiH o spajanju JP Željeznice BiH i JP Željeznice Herceg-Bosne čije se sjedište nalazilo u Mostaru. Ta dva prometna preduzeća su bili nasljednici dijela Jugoslovenskih željeznica, koje su 1992. godine prestali postojati na teritoriji Bosne i Hercegovine. JP Željeznice FBiH Zajedno sa JP Željeznice RS koje su u vlasništvu Republike Srpske čini Željeznice Bosne i Hercegovine. JPŽ FBiH obavljaju domaći i međuentitetski saobraćaj, te međunarodni promet sa Hrvatskom. Ovo preduzeće osvaja i prihode iz budžeta Federacije Bosne i Hercegovine, namjenjeno za modernizaciju i rekonstrukciju infrastrukture željeznica u Federaciji Bosne i Hercegovine. Željeznice su članica Međunarodne željezničke unije od marta 1992. godine kao pravni nasljednik Željeznica Bosne i Hercegovine. Kod koji je JPŽ FBiH dodijeljen od ove organizacije je 50.